**国奉七法不可胜**

根据乾隆大藏经第1346部《法句譬喻经》第4卷（泥洹品第三十六）整理：

昔佛在王舍城灵鹫山中，与诸比丘千二百五十人俱。

时摩竭国王名号阿阇世，统领五百小国。

然有一国，名为越只，不顺王命。

越只国人，富乐炽盛，珍宝饶多，不屈服王。

尔时群臣谏言，欲往伐之。国中有一贤公丞相，名为雨舍。

阿阇世王即命雨舍丞相，往至佛所，问询世尊。

雨舍丞相奉命，到佛精舍，为佛作礼，乃问世尊：今阿阇世王，欲攻伐越只国，于佛圣意为可得胜不？

佛告丞相：是越只国人民，奉行七法，乃不可胜。

丞相即问：何等七法？

佛告丞相：

其一：越只国人，数数相聚讲议正法，修福自守以此为常。

其二：越只国人，君臣常和所任忠良，教谏承用不相违戾。

其三：越只国人，奉法相牵无取无舍，不敢犯过上下循常。

其四：越只国人，礼化谨敬男女有别，长幼相承不失仪法。

其五：越只国人，孝养父母逊悌师长，受诫教诲以为国则。

其六：越只国人，承天则地敬畏社稷，奉顺四时民农不废。

其七：越只国人，恭敬国中沙门众僧，供养衣被床卧医药。

夫为国主，行此七法，难可得危。极天下兵，共往攻之，不能得胜。

佛告丞相：即便越只国人，仅持一法尚不可攻。何况尽持如是七法！

尔时丞相闻佛说是，即得道迹。时会大小，皆得须陀洹道。

雨舍丞相，还至王宫，具事白王。

阿阇世王，即止不攻，持佛严教，以化国内。

越只国人，即来顺命，上下相奉，国遂兴隆。